روسیا‌داکی توریزم آژانس‌لاری، روس وطنداشلاریندان‌، بو ایل تورکیه‌ده تعطیل اوچون آشیری طلب گلدیگینی ایفاده ائدیر.
روسیا تور اوپراتورلاری بیرلیگی باشقانی مایا لومیدزه،
"اؤنوموزدکی یاز، روس توریست‌لرین ان چوخ سئچدیگی یئرلر تام اولا‌راق بللی اولماماقلا بیرلیکده، تورکیه‌نین رکوردا گئتدیگینی و بحران اؤنجه‌سی رقم‌لری‌نین اوستونه چیخدیغینی سؤیلمک مومکون" دئدی.
آشیری طلبین، تور ساتیش‌لاری‌نین باشلاماسی‌نین ایلک گونون‌دن اؤزونو گؤستردیگینی ایفاده ائدن لومیدزه، بونون یانیندا روس توریست‌لرین تورکیه‌یه ایلگی‌سی‌نین، تورک هتلچیلرین روس توریزم بازارینا سوندوغو اؤزل قیمت‌لردن اؤترو آرتدیغینی ایفاده ائتدی.
مایا لومیدزه، گئچن ایلین یاز دؤورونه نیسبتا بعضی شرکتلرده یوزده 20-یوزده 50 دولاییندا ائدنیریم‌لرین ائدیلدیگینی بیلدیردی.
تور اوپراتورلارینا گؤره، بو آن روسیا‌دان ائدیلن بوتون ارکن رزرواسیون‌لارین یوزده 50سینی تورکیه اولوشدورور.
